România                                                                                                          SE APROBĂ
Judeţul Timiş                                                                                                      PRIMAR,
Municipiul Timişoara                                                                                      Nicolae Robu
Direcţia de mediu
Serviciul Spaţii Verzi şi Loc. de Joacă,
Nr. SC2015 –28487/28.10.2015

REFERAT
privind aprobarea 
,,Regulamentului de organizare şi funcţionare a spaţiilor de joacă situate pe domeniul public al Municipiului Timişoara”

De-a lungul timpului pe raza municipiului Timişoara s-au construit un număr important de locuri de joacă pentru copii, pe domeniul public, la şcoli şi grădiniţe, în continuare urmând să fie modernizate sau construite în diferite cartiere astfel de locuri de joacă. Întreţinerea şi repararea acestora necesită alocarea anumitor sume de la bugetul local.
O parte din reparaţii sunt datorate utilizării necorespunzătoare a echipamentelor cu care sunt dotate aceste spaţii de joacă sau diverselor acte de vandalism.
Prin HCL NR. 43 din data de 24.02.2009 a fost aprobat „Regulamentului privind factorii de mediu din zona metropolitană Timişoara", care includea şi referiri la spaţiile de joacă amplasate pe domeniul public al municipiului Timişoara.
În scopul asigurării unor măsuri de informare a utilizatorilor spaţiilor de joacă pentru copii, a prevenirii producerii unor defecţiuni, a distrugerii echipamentelor cu care acestea sunt dotate sau a împrejmuirilor, a prevenirii depozitării de deşeuri şi al menţinerii unor condiţii optime de utilizare, considerăm că este necesară aprobarea unui „Regulament de organizare şi funcţionare a spaţiilor de joacă situate pe domeniul public al Municipiului Timişoara”
Regulamentul stabileşte atât obligaţiile administratorului şi proprietarului, Municipiul Timişoara, cât şi beneficiarilor spaţiilor de joacă, amplasate pe domeniul public al Municipiului Timişoara, Având în vedere cele de mai sus, propunem emiterea unei Hotărâri a Consiliului Local prin care să se aprobe „Regulamentul de organizare şi funcţionare a spaţiilor de joacă situate pe domeniul public al Municipiului Timişoara”, conform Anexei 1 care va face parte din Hotărâre. 

